Krystal Meyers

Krystal Nicole Meyers ialah seorang penyanyi rock rohani Kristian dan Kristian kontemporari. Beliau menerbitkan 3 album dibawah Essential Records: Krystal Meyers, Dying for a Heart dan Make Some Noise.

Kehidupan peribadi
Krystal mengatakan bahawa beliau mula menyanyi di usia dua tahun; menyanyi solo di gereja pada berumur lima tahun; mula menulis lagu pada usia sepuluh tahun Krystal mula bermain gitar dalam usia 13 tahun, kemudian melancarkan album pertamanya Krystal Meyers pada tahun 2005. Album keduanya, Dying for a Heart, dikeluarkan pada 19 September 2006, dan yang ketiga Make Some Noise dikeluarkan pada 9 September 2008.

Dilahirkan di California, beliau dan keluarganya berpindah ke Eugene, Oregon dan semasa Krystal berusia enam tahun mereka berpindah ke Nashville, Tennessee.

Sewaktu berada di kem remaja Barefoot Republic, di usia 14 tahun, beliau menulis lagu "Anticonformity"  bersama rakannya, Hannah Dwinell. Semasa berada di kelas sembilan, beliau melihat rakan-rakannya terjerumus dalam dadah dan seks, sehingga "antikonformiti" menjadi "begitu nyata" baginya: [Yang penting ialah] "menjadi peribadi yang Tuhan inginkan dan menolak untuk mengikuti apa yang dunia inginkan kita ikuti... serta mengejar rencana yang Tuhan miliki bagi kita... Saya tahu betul apa yang anda lalui... Saya hanya ingin mendorong anda." Pada tahun 2009, Krystal berkahwin dengan Alex Hawkins. Kini mereka memiliki tiga anak.

Gaya muzik
Krystal menuturkan bahawa muziknya dipengaruhi oleh band-band rock, pop punk, post-hardcore dan emo seperti Finch, Blindside, Dashboard Confessional dan Mae. Kylie Minogue dan Gwen Stefani menjadi inspirasinya untuk album ketiganya yang berjudul Make Some Noise. Krystal sering dibandingkan dengan Avril Lavigne dan Ashlee Simpson, serta tak jarang digelar oleh peminat sebagai "Avril versi rohani Kristian" kerana membawakan genre muzik yang serupa.

Diskografi

Rujukan 

Kelahiran 1988
Orang hidup
Penyanyi wanita Amerika Syarikat